कोन्‍स्‍टैनटिन की मानें तो चीन और रूस को हमेशा से लगता था कि नॉर्थ कोरिया के साथ लगातार बातचीत होनी चाहिए और इसके सभी माध्‍यमों का खुला रखने की जरूरत है। बातचीत में रूस और चीन की भूमिका को अमेरिका कम करके न आंके। नॉर्थ कोरिया के नेता किम जोंग उन ने ऐलान किया है कि उनका देश अब किसी भी तरह के परमाणु परीक्षण को अंजाम नहीं देगा। उन्‍होंने कहा कि नॉर्थ कोरिया हर तरह के परमाणु परीक्षण को बंद कर रहा है। उनके इस ऐलान को अमेरिकी राष्‍ट्रपति डोनाल्‍ड ट्रंप ने एक गुड न्‍यूज करार दिया। वहीं, किम के इस बदले हुए अंदाज ने अंतरराष्‍ट्रीय राजनीति पर नजर रखने वाले कई विशेषज्ञों को हैरान कर दिया है। पहले साउथ कोरिया के राष्‍ट्रपति मून जे इन से किम जोंग की मीटिंग होगी और फिर अमेरिकी राष्‍ट्रपति डोनाल्‍ड ट्रंप से मुलाकात करेंगे। ट्रंप से उनकी मुलाकात मई के अंत या फिर जून माह के शुरुआत में हो सकती है।